

# JÕELÄHTME VALLAVOLIKOGU

## M Ä Ä R U S

Jõelähtme 19. juuni 2025 nr 68

**Jõelähtme Vallavolikogu 13.05.2021 määruse nr 78 „Välireklaami paigaldamise eeskirja ning reklaamimaksu kehtestamine Jõelähtme vallas“ muutmine**

Määrus kehtestatakse kohaliku omavalitsuse korralduse seaduse § 5 lõike 2, § 22 lõike 1 punkti 2 ja kohalike maksude seaduse § 5 punkti 5 ja § 10 alusel.

**§ 1. Reklaamimaksu arvestamine** **interaktiivse ekraani kasutamisel välireklaamikandjana**

Jõelähtme Vallavolikogu 13.05.2021 määrust nr 78 „Välireklaami paigaldamise eeskirja ning reklaamimaksu kehtestamine Jõelähtme vallas“ täiendatakse paragrahvi 7 lõikega 41 ja sõnastatakse alljärgnevalt:

„(41) Interaktiivse ekraani (sh ekraanid ja muud elektroonilised videot ja pilti edastavad multimeediavahendid) vahendusel esitatavale reklaamile kohaldatakse lõikes 1 sätestatud maksumäära minutipõhise arvestusena olukorras, kus maksumaksja esitab avaldatud reklaami kohta maksudeklaratsiooni paragrahvi 10 sätestatud korras, ümardades maksusumma täiseuro täpsuseni suuremaks. Juhul kui maksumaksja ei täida maksudeklaratsiooni esitamise kohustust, arvestatakse reklaamimaks lõikes 1 sätestatud alustel.“

Väino Haab

vallavolikogu esimees